钦定古今图书集成/明伦汇编/宫闱典/第051卷 > 《贺册皇妃表》前人
## 钦定古今图书集成/明伦汇编/宫闱典/第051卷 > 《贺册皇妃表》前人

祲盛之礼，发于宫闱；驩康之声，播于寰海。伏惟陛下
考古之宪，刑家以身，乃资妇德之良，俾贰坤仪之政。
盖《关雎》之求淑女，以无险诐私谒之心；《鸡鸣》之得贤
妃，则有儆戒相成之道：于以助治，不专为恩。臣生逢
明时，窃观盛事。祝圣人之多子，辄慕尧封；思令德之
式歌，岂惭周雅。